OzLabs/hebrew-wiki-articles huggingface dataset:
ג'ייסון סקוט לי

ג'ייסון סקוט לי (באנגלית: Jason Scott Lee; בסינית: 李截; בפין-יין: Lǐ Jié; נולד ב-19 בנובמבר 1966) הוא שחקן ואמן לחימה אמריקני. תפקידו הידוע ביותר הוא בגילום דמותו של אמן הלחימה ברוס לי בסרט: "הדרקון: סיפורו של ברוס לי".

==ביוגרפיה==
לי נולד בלוס אנג'לס להורים ממוצא ממוצא סיני-הוואי, גדל בהוואי בה למד בבית הספר התיכון פרל סיטי.

לי מתאמן באמנות הלחימה ג'יט קון דו, אותה המציא ברוס לי, מאז גילם את לי בסרט "הדרקון: סיפורו של ברוס לי" ב-1993. הוא ממשיך להתאמן וכיום הוא מאמן מוסמך בשיטה, הסמכה שקיבל מידיו של תלמידו של ברוס לי ג'רי פוטיט. לי כיכב בסרט "ספר הג'ונגל" בתפקיד הראשי בתור מוגלי בשנת 1994. הוא לוהק במקור לשחק את לו קאנג בסרט "מורטל קומבט" משנת 1995, אולם לבסוף זכה בתפקיד השחקן רובין שו.

לי הפגין את מיומנותו באמנויות לחימה בסרט "טיימקופ 2", המשכו של הסרט המקורי, "טיימקופ", משנת 1994 בכיכובו של ז'אן-קלוד ואן דאם. ב-1997 שיחק בסרט הפשע "רצח בראש", לצידה של מרי-לואיז פרקר. לי גם כיכב בסרט "חייל קטלני" משנת 1998.

לי הוא בין השחקנים והבמאים שהתראיינו לסרט התעודי "The Slanted Screen" (2006), בבימויו של ג'ף אדאצ'י, אודות ייצוגם של אסיאתים ואסיאתים אמריקנים בהוליווד.

בשנת 2020 שיחק סקוט לי בסרט מולאן המהווה סרט רימייק לסרט מ-1998

בשנים 2021–2023 גילם את בני קאמלואה בשתי עונותיה של הסדרה "דוקטור דוגי קאמלואה" <small>(אנ')</small> מבית דיסני פלוס בתור אביה של הדמות הראשית, דוגי. 

לי נשוי לדיאנה צ'ן, אשת יחסי ציבור שהיא במוצאה מסינגפור, הם נישאו במאי 2008 ב- הוואי.

==קישורים חיצוניים==

* 

==הערות שוליים==

קטגוריה:אמני לחימה אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים ממוצא סיני
קטגוריה:אמריקאים שנולדו ב-1966
פסץ' דה גראסיה

פסץ' דה גראסיה – מראה מגג [[קאזה מילה]]
[[קאזה באליו וקאזה אמטלר]]
פסץ' דה גראסיה (בקטלאנית: Passeig de Gràcia; בספרדית: Paseo de Gracia) היא אחת השדרות המרכזית בברצלונה, וגם אחד מאזורי העסקים ומרכזי הקניות החשובים בעיר. בשדרה מספר אתרי אדריכלות מהידועים בעיר. השדרה ממוקמת בחלקו המרכזי של האישמפלה, ומשתרעת מכיכר קטלוניה עד לרחוב קרר גראן דה גראסיה (Carrer Gran de Gràcia). במונחים של קנייה או השכרת נדל"ן בשדרה, פסץ' דה גראסיה נחשב כיום לרחוב היקר ביותר בברצלונה ובספרד בכלל, אף יותר מרחוב סראנו (Calle Serrano) במדריד.

==היסטוריה==
השדרה, שנודעה בשמה הקודם כ-קאמי דה חסוס ("רחוב ישו"), הייתה נתיב מוקף גנים שחיבר בין ברצלונה לגראסיה (אז עדיין עיירה קטנה ונפרדת), עד לתוכנית העיור בשנת 1821 שהוצעה על ידי מועצת העיר הליברלית ובראשה ראמון פלאנה. לאחר סופה של הממשלה הליברלית ועם חזרתו של האבסולוטיזם בשנת 1824 התוכנית קמה לתחייה מחדש על ידי גנרל חוסה ברנלדו דה קירוס, המרקיז של קאמפו סגרדו. השדרה החדשה הייתה ברוחב 42 מטר, ובשנת 1827 שימשה כמקום המועדף של האריסטוקרטים להפגין את כישורי הרכיבה שלהם ולהציג את הכרכרות שלהם, דבר שנמשך לאורך כל המאה ה-19. 

בשנת 1906 תוכננו הספסלים המקושטים ומנורות הצד המפורסמות. בתקופה ההיא השדרה כבר הייתה הרחוב האופנתי הידוע ביותר בברצלונה, עם בניינים שתוכננו בסגנון המודרניסטה על ידי אדריכלים מוכרים כגון אנטוני גאודי, ג'וסף פואיג' אי קאדפלך ועוד. 

הממשלה של ארץ הבסקים הייתה ממוקמת בפסץ' דה גראסיה 60 במהלך מלחמת האזרחים בספרד. המשורר הקטלוני סלוודור אספריו התגורר בקאזה פוסטר (פסץ' דה גראסיה 132).

==מבנים ידועים==
בשדרה מספר מבנים ידועים בהם:
* קאזה אמטלר - תוכנן על ידי ג'וזף פו אי קדפאל (Josep Puig i Cadafalch בשנים 1890-1900). 
* קאזה באליו - תוכנן על ידי אנטוני גאודי (1904-1906).
* קאזה ליאו מוררה - תוכנן על ידי ליואיס דומנק אי מונטנר (1902-1906).
* קאזה מילה - תוכנן על ידי אנטוני גאודי (1905-1910).
* פלאו רוברט - תוכנן על ידי האדריכלים הנרי גרנדפיאר וחואן מרטורל אי מונטלס (1903).

==ראו גם==
* תכנון עירוני של ברצלונה

==קישורים חיצוניים==

* [http://www.gencat.cat/turistex_nou/bcnvirtual2002/nodo49.htm מבט וירטואלי על השדרה]

קטגוריה:ברצלונה: כיכרות ורחובות ראשיים
אנדריי ז'ליאבוב

אנדריי איוואנוביץ' זֵ'לְיַאבּוֹב (ברוסית: Андрей Иванович Желябов; 29 באוגוסט 1851 – 15 באפריל 1881) היה מהפכן רוסי, ממנהיגי נרודניה ווליה ומארגני התנקשות באלכסנדר השני.

== חייו ==
ז'ליאבוב נולד במשפחה של איכרים. בשנת 1860 החל ללמוד בתיכון בעיר קרץ' שבחצי האי קרים. בשנת 1869 החל את לימודיו באוניברסיטה באודסה. בשנת 1871 היה ז'ליאבוב בין מנהיגי הפגנות הסטודנטים בעיר. בגין פעילות זו הוא סולק מהאוניברסיטה וגורש מהעיר. בשנת 1873 הוא התחתן ועבר להתגורר בעיר קטנה בסביבת קייב. באותה שנה חזר ז'ליאבוב לאודסה, והיה חבר בחוג סוציאליסטים. בשנת 1874 נאסר, אך שוחרר. בשנים 1875–1877 השתתף בהליכה אל העם של תנועת הנרודניקים. בשנת 1877 נעצר והועבר לסנקט פטרבורג. בהיותו במעצר הכיר רבים ממנהיגי הנרודניקים. היה בין נאשמי משפט 193, אך שוחרר והמשיך בפעילות הסברתית בכפרים.

עם הזמן ז'ליאבוב הגיע למסקנה שפעילות הסברתית בין האיכרים לא תקדם את המהפכה, ורק פעילות טרור עשויה לשנות את המצב. עמדתו בתמיכת נרודניקים נוספים גרמה בסופו של דבר לפילוג של זמליה אי ווליה, וז'ליאבוב היה בין המנהיגים הבולטים בארגון מהפכני חדש – נרודניה ווליה. סופיה פרובסקאיה, חברתו לחיים, הייתה גם היא בין מנהיגי הארגון.

ז'ליאבוב השתתף בארגון ניסיונות התנקשות בצאר שבוצעו בשנת 1879 ו-1880 אך לא צלחו. בשנת 1880 היה המנהיג הבולט בוועד הפועל של הארגון. במהלך חורף 1881 ריכז את הפעילות בארגון התנקשות חדשה בצאר; הוא נעצר יומיים לפני ההתנקשות. בהיותו במעצר דרש לצרף את עצמו למשפט בנושא. בסיום המשפט, ב-26 במרץ 1881 נשפט לעונש מוות בתלייה, והוצא להורג ב-15 באפריל 1881.

לנין העריך מאוד את אישיותו ופעילותו של ז'ליאבוב.

==קישורים חיצוניים==

* [http://www.hrono.ru/biograf/bio_zh/zheljabov_ai.php קורות חיים ומידע נוסף] 
* 

קטגוריה:מהפכנים רוסים
קטגוריה:טרוריסטים
קטגוריה:אישים שהוצאו להורג ברוסיה וברית המועצות
קטגוריה:רוסים שנולדו ב-1851
קטגוריה:רוסים שנפטרו ב-1881
ספרטק מוסקבה (הוקי קרח)

היכל הספורט סוקולניקי המכיל 5,000 מושבים, שימש בעבר כהיכל הבית של הקבוצה.
מועדון ההוקי קרח ספרטק מוסקבה (ברוסית: Хоккейный клуб «Спартак» Москва) הוא מועדון הוקי קרח רוסי מהעיר מוסקבה, המתמודד בליגת ההוקי הקונטיננטלית ונחשב בזמנו לאחד ממועדוני ההוקי המוצלחים ביותר בברית המועצות, עם ארבע זכיות באליפות המדינה.

היכל הבית של הקבוצה הוא מגה-ספורט ארנה במוסקבה המכיל 12,126 מושבים.
==היסטוריה==
מועדון ההוקי ספרטק הוקם לראשונה ב-22 בדצמבר 1946 עם הקמת ליגת העל הסובייטית בהוקי קרח ולאורך השנים זכתה ארבע פעמים באליפות המדינה, בשנים 1962, 1967, 1969 ו-1976. בנוסף זכתה הקבוצה פעמיים בגביע הסובייטי (בשנים 1970, 1971) ואף העפילה פעמיים לגמר הגביע האירופי (1970, 1977), אך הישגיה המשמעותיים היו הזכייה בגביע שפנגלר בשנים 1980, 1981, 1985, 1989, 1990.

מאז התפרקות ברית המועצות התדרדרה הקבוצה מבחינה מקצוענית ובשנת 2014 אף פורקה בשל קשיים פיננסיים אך מאז 2016 נמצאת במגמת התחזקות לאחר שהוקמה מחדש ונמצאת בבעלות קבוצת ERIELL, שמספקת שירותים בתחום הפקת נפט. 

הישג השיא של הקבוצה מאז 1991 הוא העפלה לרבע גמר פלייאוף הליגה (2008/2009, 2009/2010, 2021/2022, 2023/2024) ועדיין אין לה תואר לאומי מאז הוקמה מחדש.

==הישגים ותארים==
;אליפות ברית המועצות בהוקי קרח / אליפות רוסיה בהוקי קרח / KHL
* 20px זכייה (4): 1962, 1967, 1969, 1976
* 20px סגנות (11): 1948, 1965, 1966, 1968, 1970, 1973, 1981, 1982, 1983, 1984, 1991
* 20px מקום שלישי (9): 1947, 1963, 1964, 1972, 1975, 1979, 1980, 1986, 1992
;גביע ברית המועצות בהוקי קרח
* 20px זכייה (2): 1970, 1971
* 20px סגנות (2): 1967, 1977
;גביע אלופות אירופה בהוקי קרח
* 20px סגנות (1): 1970, 1977
;גביע שפנגלר
* 20px זכייה (5): 1980, 1981, 1985, 1989, 1990
;הליגה הבכירה
* 20px זכייה (1): 2000/2001
* 20px סגנות (2): 1999/2000, 2003/2004

==קישורים חיצוניים==

* 

קטגוריה:קבוצות הוקי קרח רוסיות
קטגוריה:ספרטק מוסקבה
קטגוריה:קבוצות KHL
הערוך הקצר

ספר הערוך הקצר (או ספר ערוך הקצור) הוא שמו של חיבור שנדפס לראשונה במאה ה-16. זהו חיבור מילוני המתרגם את המילים הלועזיות (היווניות והלטיניות) המוזכרות בחיבורי חז"ל; התלמודים והמדרשים, והוא מהווה מעין גרסה מקוצרת לספר הערוך שחובר במאה ה-12, ובהשראת חיבור זה הוא קיבל את שמו. ספר זה הודפס בעילום שם, אולם המחבר מציין את שמו באקרוסטיכון הפותח את החיבור (הושמט בחלק מהמהדורות המאוחרות) "אליה" (אליהו). 

הפעם הראשונה שהוא בא בדפוס הייתה בשנת 1511, באיסטנבול (קונסטנטינופול לשעבר) שתחת שלטון האימפריה העות'מאנית. הספר נדפס תחת השם ספר הערוך הקצר, ללא ציון שם המחבר, אולם באקרוסטיכון הפותח את החיבור מוטבע שם המחבר "אליה" (אליהו). הספר הודפס על ידי האחים שמואל ודוד אבן נחמיאס, מייסדי בית הדפוס הראשון באיסטנבול, . 

מהדורה נוספת נדפסה בקרקוב בשנת 1592 (ה'שנ"ב) ב"דפוס יצחק פרוסטיץ", וכעשרים וחמש שנים לאחר מכן, בשנת שע"ט (1619) הוציאו בני המדפיס מהדורה חוזרת. בשנת 1707, כמאתיים שנה לאחר צאת הדפוס הראשון, נדפס ספר זה פעם נוספת בפראג, . מהדורה זו מבוססת על המהדורה המקורית שהודפסה באיסטנבול בשנת 1511, ולדברי המדפיס זוהי הדפסה שלישית של חיבור זה. כמו כן הוא שילב במהדורה זו תוספות שמצא בכתב יד של החיבור. מהדורה מוערת ומורחבת פורסמה בשנת 1863.

==כתבי יד==
* ערוך הקצר, (ערכים "פח"-"צרב"). כתב יד בית המדרש לרבנים האטלקי (רומא) 17. מס' סרט במכון לכתבי יד שעל ידי הספרייה הלאומית: F 42901. (המאה ה-17, כתיבה איטלקית) 

==מהדורות מודפסות==
* [http://www.hebrewbooks.org/11829 ספר הערוך הקצר], קושטנטין (איסטנבול), תמוז ה'רע"א 1511, (מחבר לא ידוע, באקרוסטיכון שבראש החיבור מצוין השם "אליה"), (127 עמודים).
* [http://www.hebrewbooks.org/11830 ספר ערוך הקצר], (דפוס יצחק פרוסטיץ), קראקא (קרקוב), ה'שנ"ב 1592, (146 עמודים).
* ספר קצור ערוך, (מוציא לאור: אביגדור קראקא, דפוס בני יצחק מדפיס מפרוסטיץ) קראקא (קרקוב), ה'שע"ט 1619.
* [http://www.hebrewbooks.org/24955 ספר ערוך הקצור], (מבוסס על מהדורת קושטא 1511, הוציא לאור: צבי הירש ליברליש, דפוס נכדי יהודא ב"ק), פראג ה'תס"ז 1707, (88 עמודים). 
* [http://books.google.co.il/books?id=oBg-AAAAYAAJ ספר ערוך הקצור], הגיה לדפוס: מאיר קהאן ביסטריטץ, וינה (וויען), ה'תרכ"ד 1863, (412 עמודים).
* [https://hebrewbooks.org/67637 ספר ערוך הקצר], (יצא לאור על ידי השותפים: מנחם מנדל זעגיל ומרדכי ראבינשטיין) (אדר תרל"א, זאלקווא)
* (מוציא לאור: שמואל דוד קרויז, דפוס האחים גרויס), ברוקלין תשל"ו. (99 עמודים)
* הוצאת המסורה, ירושלים תשמ"ה. (100 עמודים)

<gallery widths="250px" heights="90px">
File:Ha-aruch ha-katzar1.JPG|האקרוסטיכון בשער החיבור הטובע את שם המחבר: אליה. (מהדורת קושטנטין (איסטנבול), תמוז ה'רע"א 1511)
File:File-Ha-aruch ha-katzar2.JPG|הקולופון בסוף החיבור המתאר את פרטי המדפיסים ואת תאריך ההדפסה. (מהדורת קושטנטין (איסטנבול), תמוז ה'רע"א 1511)
</gallery>

==קישורים חיצוניים==

קטגוריה:ארון הספרים היהודי
קטגוריה:מילונים עבריים
קטגוריה:ספרי המאה ה-16
קטגוריה:חיבורים על התלמוד
קטגוריה:יצירות שמחברן אינו ידוע
לאון קופר

לאון נ. קופר (באנגלית: Leon N Cooper; ) הוא פיזיקאי וחוקר מוח יהודי-אמריקאי, זוכה פרס נובל לפיזיקה.

== קורות חייו ==
קופר נולד בניו יורק. הוא השתלם באוניברסיטת קולומביה והשלים בה את תוארו הראשון, השני וכן הדוקטורט, ולאחר מכן לימד באוניברסיטת אילינוי וכן עבד כשנה במכון למחקר מתקדם. בהמשך עבר לאוניברסיטת בראון בשנת 1958.

בזמן עבודתו באוניברסיטה הוא עבד על תורת מוליכות על ביחד עם רוברט שריפר וג'ון ברדין. על הפיתוח המשותף של התאוריה של מוליכות על, הקרויה תאוריית ה-BCS, זכו השלושה בפרס נובל בשנת 1972. תורה זו הציגה את תופעת העל-מוליכות כתוצאה של אינטראקציה מיקרוסקופית בין האלקטרונים בחומר לבין הפונונים שבגביש.

ביחד עם אילי ביננסטוק ופול מונרו פיתח את תאוריית ה-BCM העוסקת בלמידה בקליפת הראייה במוח.

קופר ערך מספר מחקרים במכון למחקר מתקדם וב-CERN שבז'נבה שווייץ.

==פרסומים==
<div style="direction: ltr;">
*Cooper, L. N. & J. Rainwater. [http://www.osti.gov/cgi-bin/rd_accomplishments/display_biblio.cgi?id=ACC0120&numPages=56&fp=N "Theory of Multiple Coulomb Scattering from Extended Nuclei"], Nevis Cyclotron Laboratories at Columbia University, Office of Naval Research (ONR), United States Department of Energy, (August 1954).
*Cooper, L. N., Lee, H. J., Schwartz, B. B. & W. Silvert. [http://www.osti.gov/cgi-bin/rd_accomplishments/display_biblio.cgi?id=ACC0121&numPages=13&fp=N "Theory of the Knight Shift and Flux Quantization in Superconductors"], Brown University, United States Department of Energy, (May 1962).
* Bienenstock, Elie L.; Leon Cooper, Paul Munro (January 1982). "Theory for the development of neuron selectivity: orientation specificity and binocular interaction in visual cortex". The Journal of Neuroscience 2 (1): 32–48. 
</div>

==ראו גם==
*שלדון קופר

==קישורים חיצוניים==

* 

* [http://www.nobel-winners.com/Physics/leon_neil_cooper.html ביוגרפיה] באתר זוכי פרס נובל
* אלכס, רזניק, [http://www.snunit.k12.il/heb_journals/mada/305278.html תגלית מהפכנית: חומרים על-מוליכים חדשים], באתר סנונית
* 

קטגוריה:ניו יורק: אישים
קטגוריה:פיזיקאים יהודים אמריקאים
קטגוריה:ביולוגים יהודים אמריקאים
קטגוריה:זוכי פרס נובל לפיזיקה
קטגוריה:זוכי פרס נובל יהודים אמריקאים
קטגוריה:יהודים זוכי פרסי האקדמיה הלאומית למדעים של ארצות הברית
קטגוריה:בעלי תואר דוקטור מאוניברסיטת קולומביה
קטגוריה:יהודים חברי האקדמיה הלאומית למדעים של ארצות הברית
קטגוריה:מדעני מוח יהודים אמריקאים
קטגוריה:סגל אוניברסיטת בראון
קטגוריה:אמריקאים שנולדו ב-1930
אסיניוס קוודראטוס

גאיוס אסיניוס קוודראטוס (בלטינית: Gaius Asinius Quadratus) היה היסטוריון יווני-רומי, שחי במחצית הראשונה של המאה ה-3.

==מוצאו==
אסיניוס קוודראטוס היה סנאטור רומי. הוא היה בנו של גאיוס יוליוס אסיניוס קוודראטוס, שהיה אחיהם של גאיוס אסיניוס רופוס (נולד סביב שנת 160) ושל גאיוס אסיניוס קוודראטוס פרוטימוס (נולד סביב שנת 165), פרוקונסול של אכאיה בסביבת שנת 211 או בשנת 220. הוריהם של האחים הללו היו גאיוס אסיניוס ניקומאכוס (נולד בסביבת שנת 135) ואשתו ודודניתו יוליה קוודרטילה (נולדה בסביבת שנת 145) (או אולי אסיניה מרקלינה, צאצאית של משפחתו של גאיוס אסיניוס פוליו ), וסביהם היו גאיוס אסיניוס רופוס (איש חשוב בלידיה שנעשה סנאטור רומי בשנת 136) ואשתו יוליה.

==חיבוריו==
ידוע עליו שחיבר שני חיבורים היסטוריים ביוונית איונית, שמרביתם אבד. מתוך כתביו נשמרו 30 קטעים, רובם מתוך ה"אתניקה", מילונו של סטפנוס מביזנטיון, והם פורסמו על ידי הבלשן הגרמני פליקס יעקובי, בספרו "פרגמנטים של ההיסטוריונים היוונים" .
* כילייטריס ("מילניום", אלף שנים) הכיל 15 ספרים, ועל פי הסודא כלל את דברי ימי רומא במשך אלף שנים מהיווסדה ועד שלטונו של אלכסנדר סוורוס (כיהן עד 235 לספירה). נעשו ניסיונות שונים להסביר את כותרת החיבור "אלף שנים". יעקובי טוען כי קוודראטוס תיארך באופן יוצא דופן את יסודה של רומא לאולימפיאדה הראשונה בשנת 776 לפנה"ס. ג'וזפה זקיני , לעומת זאת, טוען כי קוודראטוס השתמש בתארוך המקובל לייסודה של רומא והתכוון שחיבורו יורחב עד לשנת 248 לספירה, כאשר הקיסר פיליפוס הערבי יחגוג את המילניום הראשון, אולם הוא מת לפני השלמתו.
* פרתיקה הכיל 9 ספרים ותיאר ככל הנראה את המלחמות נגד הפרתים במאה הקודמת. החיבור ככל הנראה היה דומה ל"פרתיקה" של אריאנוס, שקדם לו.
* כמה מלומדים מייחסים לו גם חיבור בשם גרמניקה, אולם הדבר שנוי במחלוקת.

===אזכור ירושלים ב"פרתיקה"===
בספר התשיעי של "פרתיקה" מציין אסיניוס את "סולימה" – "עיר של אשורים, שנוסדה לאחר כיבוש בית המקדש בירושלים". "סולימה" היה שם נפוץ עבור ירושלים ("היירוסולימה"), ואין שום מידע על עיר בשם זה באשור. אסיניוס רומז בדבריו אלה שפליטים יהודים מירושלים הקימו את העיר הזו, קשר שמקורו כנראה במסורת יהודית. כמו כן, ייתכן והשם "אשורים" אינו מופיע כאן בשימוש מדויק, והקהילה המדוברת הייתה יכולה להיות בבבל. אותה מסורת יהודית ככל הנראה קישרה את הקמת העיר הזו עם חורבן בית המקדש הראשון וגלות בבל. אסיניוס התייחס להקמת העיר בתוך תיאורו את אחת המלחמות בין רומא לפרתיה.

==הערות שוליים==

קטגוריה:היסטוריונים מן העת העתיקה
קטגוריה:אישים שחיו במאה ה-3
איזוטופולוג

איזוטופולוג של מולקולה היא וריאציה של המולקולה, בה מוחלפים חלק מהאטומים באיזוטופים שלהם. עקב כך תכונותיהם הכימיות של האיזוטופולוגים זהות לאלה של מולקולות המקור, אך מסתן המולקולרית שונה.

דוגמה: מולקולת מים (H<sub>2</sub>O) מכילה שני אטומי מימן ואטום חמצן אחד. למימן שני איזוטופים יציבים - פרוטיום <sup>1</sup>H (H) ודאוטריום <sup>2</sup>H (D). לחמצן שלושה איזוטופים יציבים - <sup>16</sup>O, <sup>17</sup>O, <sup>18</sup>O (המספר העלי שמשמאל לאות המציינת את היסוד הוא מספר הניטרונים + מספר הפרוטונים בגרעין).

איזוטופים אלה יוצרים תשע מולקולות-איזוטופולוג של מים:

{| class="wikitable" style=text-align:center;
! איזוטופולוג !! <sup>1</sup>H<sub>2</sub><sup>16</sup>O!! <sup>1</sup>HD<sup>16</sup>O !! D<sub>2</sub><sup>16</sup>O !! <sup>1</sup>H<sub>2</sub><sup>17</sup>O !! <sup>1</sup>HD<sup>17</sup>O !! D<sub>2</sub><sup>17</sup>O !! <sup>1</sup>H<sub>2</sub><sup>18</sup>O !! <sup>1</sup>HD<sup>18</sup>O !! D<sub>2</sub><sup>18</sup>O
|-
| איזוטופ מימן || <sup>1</sup>H || <sup>1</sup>H,D || D || <sup>1</sup>H || <sup>1</sup>H,D || D || <sup>1</sup>H || <sup>1</sup>H,D || D
|- style="background-color: #EFEFEF;"
| איזוטופ חמצן
| colspan=3 | O<sup>16</sup>
| colspan=3 | O<sup>17</sup>
| colspan=3 | O<sup>18</sup>
|-
|מסה מולקולרית|| 18 || 19 || 20 || 19 || 20 || 21 || 20 || 21 || 22
|}
==ראו גם==
* מים כבדים
* מים קלים

==קישורים חיצוניים==

*
קטגוריה:כימיה פיזיקלית
הגביע הרוסי בכדורסל

ממוזער
הגביע הרוסי בכדורסל (ברוסית: Кубок России по баскетболу) הוא טורניר כדורסל לאומי ברוסיה, שמשוחק בפורמט פלייאוף. זוכת הגביע מקבלת את הזכות לשחק ביורוקאפ בעונה שלאחר מכן. אם מחזיקת הגביע היא האלופה או סגניתה (שמקבלים את הזכות לשחק ביורוליג), את הזכות לשחק ביורוקאפ מקבלת הפיינליסטית. הטורניר הראשון התקיים בשנת 2000, בשנים 2001–2002 הטורניר לא התקיים. בגביע הרוסי משתתפות קבוצות כדורסל מאליפות רוסיה בכדורסל גברים, בנוסף מתמודדות גם קבוצות ליגת המשנה והליגה השנייה וקבוצות מקצועניות נוספות מהליגות הנמוכות ברוסיה ולעיתים גם קבוצות נוער.

זוכת הגביע הנוכחית (2024) היא זניט.

==משחקי הגמר==
{|class="wikitable"
! שנה
! זוכה
! תוצאה
! סגנית
|-
| 2000
| לוקומוטיב מינרלני וודי
| 79–70
| ספרטק סנקט פטרבורג
|-
| 2003
| אוניקס קאזאן
| 82–81
| צסק"א מוסקבה
|-
| 2004
| אוראל גרייט פרם
| 105–99
| צסק"א מוסקבה
|-
| 2005
| צסק"א מוסקבה
| 96–81
| אוניקס קאזאן
|-
| 2006
| צסק"א מוסקבה
| 79–76
| חימקי מוסקבה
|-
| 2007
| צסק"א מוסקבה
| 74–59
| אוניקס קאזאן
|-
| 2008
| חימקי מוסקבה
| 85–67
| צסק"א מוסקבה
|-
| 2009
| אוניקס קאזאן
| 81–60
| דינמו מוסקבה
|-
| 2010
| צסק"א מוסקבה
| 80–74
| אוניקס קאזאן
|-
| 2011
| ספרטק סנקט פטרבורג
| 80–53
| ניז'ני נובגורוד
|-
| 2012
| קרסניה קריליה סמרה
| 84–62
| ספרטק פרימוריה ולדיווסטוק
|-
| 2013
| קרסניה קריליה סמרה
| 86–80
| ספרטק סנקט פטרבורג
|-
| 2014
| אוניקס קאזאן
| 66–45 / 93–76
| לוקומוטיב קובאן
|-
| 2015
| נובוסיבירסק
| 81–78
| דינמו מוסקבה
|-
| 2016
| פארמה פרם
| 95–65
| זניט סנקט פטרבורג
|-
| 2017
| נובוסיבירסק
| 69–67
| סחאלין
|-
|2018
|לוקומוטיב קובאן
| 85–64
|ניז'ני נובגורוד
|-
|2019
|פארמה פרם
|73–67
|ניז'ני נובגורוד
|-
|2020
|סמרה
| 66–63 / 86–69
|טמפ SUMZ UGMK
|-
|2021
| טמפ SUMZ UGMK
| 82–74 / 80-71
| ווסטוק-65
|-
|2022
| סמרה
| 71:74, 75:80
| טמפ SUMZ UGMK
|-
|2023
| ניז׳ני נובגורוד
| 72:84
| זניט סנקט פטרבורג
|-
|2024
| זניט סנקט פטרבורג
| 55:64
| ניז׳ני נובגורוד
|-
|}

==זכיות לפי מועדון==
{| class="wikitable"
|- style="background:#efefef;"
! מועדון
! זכיות
! שנות זכייה
! העפלה לגמר
! שנות העפלה
|-
| צסק"א מוסקבה
| 4
| 2005, 2006, 2007, 2010
| 3
| 2003, 2004, 2008
|-
| אוניק"ס קזן
| 3
| 2003, 2009, 2014
| 3
| 2005, 2007, 2010
|-
| סמרה
| 2
| 2020, 2022
| –
| –
|-
| לוקומוטיב קובאן
| 2
| 2000, 2018
| 1
| 2014
|-
|פארמה פרם
|2
|2016, 2019
| –
| –
|-
|נובוסיבירסק
| 2
| 2015, 2017
| –
| –
|-
| קרסניה קריליה סמרה
| 2
| 2012, 2013
| –
| –
|-
| ניז'ני נובגורוד
| 1
| 2023
| 4
| 2011, 2018, 2019, 2024
|-
|זניט סנקט פטרבורג
| 1
| 2024
| 2
| 2016, 2023
|-
| טמפ SUMZ UGMK
| 1
| 2021
| 2
| 2020, 2022
|-
|ספרטק סנקט פטרבורג
| 1
| 2011
| 2
| 2000, 2013
|-
| חימקי מוסקבה
| 1
| 2008
| 1
| 2006
|-
| אורל גרייט פרם
| 1
| 2004
| –
| –
|-
|ווסטוק-65
| –
| –
| 1
| 2021
|-
| דינמו מוסקבה
| –
| –
| 2
| 2009, 2015
|-
|ספרטק פרימוריה
| –
| –
| 1
| 2012
|-
|סחלין
| –
| –
| 1
| 2017
|-
|}

==ראו גם==
*גביע ברית המועצות בכדורסל

==קישורים חיצוניים==

* 
* [http://www.sport-express.ru/ ספורט אקספרס - חדשות ספורט] 
* [https://russiabasket.ru התאחדות הכדורסל הרוסית]

==הערות שוליים==

*
אחוזת בית (הוצאה לאור)

אחוזת בית היא הוצאת ספרים שהוקמה בשנת 2004 על ידי העורכת שרי גוטמן. ההוצאה עוסקת בסוגות שונות, בהן ספרות מקור, ספרות מתורגמת ושירה, וכן ספרי עיון והגות ואף ספרי מתכונים.
==היסטוריה==
בסוף שנת 2003 פרשה שרי גוטמן מתפקידה כעורכת הראשית של הוצאת "כנרת-זמורה-ביתן" והקימה את ההוצאה. עם הקמת הצטרפה דנה אלעזר-הלוי כעורכת התרגום. הספר הראשון שיצא בהוצאה היה נובלה למבוגרים מאת ז'ול ורן, "חזיון התעתועים של דוקטור אוקס", בתרגום דורי מנור. בשנה הראשונה חתמה על חוזים להוצאת 24 ספרים חדשים.

במרץ 2004 הכריזה ההוצאה על השקת כתב העת הספרותי "הו!", בעריכת דורי מנור ואנה הרמן כעורכים. הגיליון הראשון יצא לאור בינואר 2005. ב-2014 עברה הפקת "הו!" להוצאת הקיבוץ המאוחד.

בדצמבר 2005 הכריזה ההוצאה על סדרת ספרים חדשה, "קריאה עברית", בעריכת חוקר הספרות אריאל הירשפלד. סדרת
ספרי עיון שעוסקת ביצירתם של סופרים ישראלים. השקת הסדרה התעכבה ושלושת הספרים הראשונים בסדרה, העוסקים בש"י עגנון, אורלי קסטל-בלום ודן צלקה יצאו לאור בשנת 2011.

בשנת 2009 הצטרפה להוצאה דנה אולמרט, כעורכת סדרת ספרי ביכורים.

בשנת 2010 הודיעה ההוצאה כי תשתף פעולה עם הוצאת ידיעות אחרונות בענייני שיווק ולוגיסטיקה.

בסוף 2011 הצטרפה המתרגמת נילי מירסקי להוצאה. תרגום שלה לספרו של מיכאיל לֶרמוֹנטוֹב "גיבור דורנו" יצא לאור ב-2013, ותרגם של ספרו של תומאס מאן, "פליקס קרול: וידוייו של מאחז עיניים", יצא לאור ב-2016.

ביולי 2012 חתמה ההוצאה על חוזה עם השדרן אביעד קיסוס על פרסום רומן פרי עטו.

בסוף 2014 חתם הסופר דרור משעני על חוזה עם הוצאת אחוזת בית על פרסום שני הספרים הבאים בסדרת "הבלש אברהם אברהם". בנוסף הצטרפה אילנה המרמן כעורכת סדרת פרוזה חדשה, הכוללת גם תרגומים מערבית.

==ספרי ההוצאה==
בין הסופרים שפרסמו את ספריהם בהוצאה זו נכללים אהרן מגד, דבורה עומר, אמנון דנקנר, איל חלפון, גיל הראבן, שמעון אדף, אנה איסאקובה, סיון בסקין, דורי מנור ודנה אלעזר-הלוי.

ההוצאה פרסמה תרגומים לספרים של צ'ארלס דיקנס, לואיג'י פירנדלו, ז'ול ורן, מרינה צבטייבה, מריו ורגס יוסה, יואכים פסט, ג'ון סטיינבק, מרג'אן סטראפי, ויקאס סווארופ, ריצ'רד ייטס, מירנדה ג'ולי, סבסטיאן בארי, מרטין איימיס, כריסטיאן קראכט, גרהם סימסיון, פרנסואז סאגאן וסרגיי דובלטוב, אן פדימן.

* 
* 
* 
* 
* 

==הערות שוליים==

קטגוריה:הוצאות ספרים בישראל
קטגוריה:ישראל: חברות שהוקמו ב-2003
עקרון ההערכה של דוביי

עקרון ההערכה של דוביי הוא מושג בתחום תורת המשחקים.

ערך שפלי מקיים את העקרונות הבאים: יעילות, סימטריה, שחקן אפס וחיבוריות.
כיוון שהמוטיבציה של העיקרון האחרון אינה משכנעת, ובמקרים רבים לא ברור מדוע עיקרון זה סביר, ישנם אפיונים נוספים לערך שפלי שאינם משתמשים בעקרון החיבוריות.

תנאים: תהי <math>\Sigma_N</math> קבוצת המשחקים הפשוטים המונוטונים שמשתתפים בהם N שחקנים.(משחק <math>(N,v)</math> נקרא מונוטוני אם לכל שתי קואליציות <math>S</math> ו-<math>T</math>, <math>S\subseteq T</math>, מתקיים: <math>v(S)\le v(T)</math>). מכיוון שסכום של משחקים ב <math>\Sigma_N</math> אינו ב <math>\Sigma_N</math>, עקרון החיבוריות אינו מתאים למשפחה זאת.

לשם כך הגדיר Dubey בשנת 1975 את עקרון ההערכה (valuation axiom) הבא:
מושג פתרון <math>\varphi</math> עבור המשפחה <math>\Sigma_N</math> מקיים את עקרון ההערכה אם לכל שני משחקים (N;v) ו-(N;w) ב <math>\Sigma_N</math> מתקיים: <math>\varphi (N;v)+ \varphi (N;w)=\varphi (N;v\wedge w) + \varphi (N;v\vee w) </math>

כאשר:

#לכל שני משחקים על אותה קבוצת שחקנים (N;v) ו-(N;w) נגדיר את משחק המקסימום <math> (N;v\vee w)</math>:
<math>\left(v\vee w\right)\left(S\right)=\max\left\{ v\left(S\right),w\left(S\right)\right\} ,\,\,\,\forall S\subseteq N</math>

#נגדיר את משחק המינימום <math>(N;v\wedge w)</math>:
<math>\left(v\wedge w\right)\left(S\right)=\min\left\{ v\left(S\right),w\left(S\right)\right\} ,\,\,\,\forall S\subseteq N</math>

ערך שפלי הוא מושג הפתרון היחיד עבור המשפחה <math>\Sigma_N</math> המקיים את עקרונות היעילות, הסימטריה, שחקן האפס וההערכה.

== לקריאה נוספת ==
*
* Dubey P. (1975), On the Uniqueness of the Shapley Value. International Journal of Game Theory, 4,131-139.

קטגוריה:תורת המשחקים
תל מעמר

תל מעמר
תל מְעַמֵּר או תל אל-עמר הוא תל ארכאולוגי הממוקם על גדות נחל קישון ליד פארק העמקים בצמוד לצומת העמקים.
השרידים הארכאלוגים בתל כוללים קברים מתקופת הברונזה הקדומה והתיכונה. נמצאו גם חרסים מתקופת הברזל ושרידי חלקלקה.

מיקומו של התל ליד נחל קישון היה כחלק מנתיב דרכים שפנה בעת העתיקה מדרך הים מזרחה, מהנמל של תל אבו הואם דרך תל מעמר, תל קשיש יקנעם לכוון מגידו.

==תולדות חפירת האתר==
בשנת 1922 נערכה בתל חפירה ארכאולוגית בראשות ויליאם ג'ון פיתיאן-אדמס (W.J. Phythian-Adams) וג'ון גרסטנג הממצאים הראו שרידי התיישבות בראשית תקופת הברזל, התקופות הפרסית וההלניסטית, ולאחר פער חודשה בתקופה האסלאמית הקדומה.

בחפירת הצלה שבוצעה בשנת 1959 בשוליו הדרומיים של התל התגלו ארבעה קברים, שלושה היו מתקופת הברונזה התיכונה, הרביעי מהתקופה הפרסית.

בסקר ארכאולוגי שבוצע בתל נמצאו חרסים מתקופות אלה: הברונזה התיכונה ב', הברונזה המאוחרת, הברזל, הפרסית, ההלניסטית, הרומית, הביזנטית, הצלבנית, הממלוכית והעות'מאנית.

==זיהוי האתר==
השערת החוקרים היא שבתל שכנה העיר גבע שמן המוזכרת בכתביהם של תחותמס השלישי ואמנחותפ השני מלכי מצרים מתקופת הברונזה המאוחרת אשר יצאו למסעות מלחמה בערי כנען. על פי המסופר אמנחותפ השני לאחר אחד הקרבות חוזר לסביבות מגידו כדי לקבל את הבטחות הנאמנות של מלכי כנען ולוקח את נסיך העיר "גבע-שמן" שהובא אליו עם ילדיו ועם מקורביו, ובמקומו הוא ממנה נסיך אחר. זיהה את התל עם חֶלְקַת המופיעה בספר יהושע כעיר השוכנת על גבול נחלת שבט אשר .

תל מעמר, מבט לכיוון דרום - מערב מ[[פארק העמקים. ברקע רכס הכרמל]]
ויליאם פוקסוול אולברייט הציע לזהות כאן את חרושת הגויים, עירו של סיסרא (). הוא ביסס את זיהויו על השתמרות השם באל ח'ארתייה, הסמוכה לקיבוץ שער העמקים וכן על סמיכות התל לאפיק נחל קישון.

==קישורים חיצוניים==

* 

==הערות שוליים==

מעמר
קטגוריה:עמק זבולון
קונגרואנציה

במתמטיקה, ובפרט באלגברה מופשטת, קונגרואנציה היא יחס שקילות על מבנה אלגברי (כגון חבורה, חוג או מרחב וקטורי) התואם לפעולות האלגבריות שבו. החשיבות הגדולה של קונגרואנציות באלגברה נובעת מכך שהן מאפשרות להגדיר מבני מנה, שאבריהם הם מחלקות השקילות של המבנה האלגברי ביחס לקונגרואנציה. הדוגמה הקנונית לקונגרואנציה היא יחס השקילות מודולו n על חוג המספרים השלמים (לפיה 2 מספרים הם שקולים אם הם משאירים אותה שארית בחלוקה ב-n), וממנה הגיע השם קונגרואנציה. 

== הגדרה כללית ==
ההגדרה הכללית של מושג הקונגרואנציה שייכת לתחום האלגברה האוניברסלית, תחום החוקר מבנים אלגבריים בהקשר כללי. ההגדרה מכלילה את מושג הקונגרואנציה מתחומים כמו תורת החוגים ותורת החבורות. באלגברה אוניברסלית, מבנה אלגברי <math>A</math> הוא קבוצה יחד עם אוסף של פעולות מעליה. במובנה הכללי, קונגרואנציה היא יחס שקילות <math>\equiv </math> בין איברי <math>A</math>, המתואם בנוסף עם הפעולות האלגבריות על <math>A</math> באופן כזה שלכל פעולה <math>f_i(x_1,..x_\alpha) \equiv f_i(y_1,..y_\alpha)</math> באם <math>x_m\equiv y_m</math>.

אפשר לנסח מצב זה גם בכך שאם מחלקת השקילות של כל איבר <math>x</math> ביחס ל-<math>\equiv </math> היא <math>[x] </math>, התוצאה של הפעלת <math>f_i</math> על <math>y_1,..y_\alpha </math>, כאשר <math>y_m \in [x_m]</math>, תמיד תשתייך ל <math>[f(x_1,..x_\alpha)]</math>. 

המשמעות של כך היא שקיימת פעולה <math>F_i</math>, בין מחלקות השקילות <math>[x] </math> של איברי <math>A</math> היורשת את תכונותיה באופן טבעי מהפעולה <math>f_i</math>. פעולה זו מכונה פעולת המנה של <math>f_i</math>, ומוגדרת על ידי <math>F_i([x_1],..[x_\alpha])=[f(x_1,..x_\alpha)]</math>. 

המבנה האלגברי שאיבריו הם מחלקות השקילות של איברי <math>A</math> ביחס לקונגרואנציה, והפעולות בו הן פעולות המנה של כל פעולה <math>f_i</math> הקיימת ב<math>A</math>, מכונה מבנה המנה או אלגבראת המנה של <math>A</math> ביחס ל-<math>\equiv </math> ומסומן <math>A /\equiv </math>. 

== קונגרואנציה של חוגים ==
קונגרואנציה של חוג היא יחס שקילות על החוג השומר על החיבור והכפל. כלומר, אם <math>\ a\equiv b</math> ו- <math>\ a' \equiv b'</math>, אז גם <math>\ a+a' \equiv b+b'</math> ו- <math>\ aa' \equiv bb'</math>. אם a,b שקולים תחת יחס כזה, אומרים שהם קונגרואנטיים זה לזה.

אוסף האיברים השקולים לאפס תחת יחס כזה הוא אידיאל, ואוסף מחלקות השקילות הוא חוג המנה של החוג ביחס לאידיאל. שני איברים הם קונגרואנטיים בדיוק כאשר ההפרש ביניהם שייך לאידיאל.

הדוגמה הראשונה לקונגרואנציה היא השקילות מודולו n (שני מספרים הם שקולים אם ההפרש ביניהם מתחלק ב-n) - ראו חשבון מודולרי.

==ראו גם==
* חפיפת מטריצות

קטגוריה:תורת החוגים
קטגוריה:יחסי שקילות
ג'ו שפירא

ג'ו (יואב) שפירא הוא איש עסקים ויזם בתחום המדיה הדיגיטלית ישראלי-אמריקאי.

== ביוגרפיה ==
שפירא נולד וגדל בגבעתיים, ישראל. הוא סיים את לימודי התיכון באורט יד סינגלובסקי בת"א ב-1972.
בצה"ל שירת במהלך מלחמת יום כיפור בחיל האוויר, וסיים את שירותו בתום שלוש שנים.

ב-1979 עבר לארצות הברית והחל את קריירת היזמות שלו.

== קריירה עסקית ==
=== חברת שארוב השקעות ===
ב-1981 הקים את המיזם המשמעותי הראשון שלו, חברת ההשקעות .Sha-Rub Investment Co בשיתוף עם בת דודתו שילה. החברה רכשה נכסי נדל"ן נכשלים, השביחה ומכרה אותם במהירות בשוק גואה.

=== חברת וידאומטריקס ===
ב-1987 שפירא הקים ביחד עם אלון כרמל, את חברת Matrix Video Corporation. לאחר שחזה את הביקוש הגואה לקלטות וידאו ריקות. באותה שנה תחום קלטות הווידאו החל לפרוח ושוק הווידאו האמריקאי המסחרי צמח בקצב מהיר.

תוך זמן קצר, החברה הפכה לאחת היצרניות הגדולות ביותר בחוף המערבי בארצות הברית, כששפירא וכרמל הובילו אותה להנפקה ציבורית מוצלחת בבורסה לני"ע בת"א.

=== אתר JDate.com ===
המיזם המפורסם ביותר של שפירא היה אתר ההיכרות ליהודים - JDate. שפירא הקים את האתר ב-1996 בשיתוף עם אלון כרמל, לאחר שצפה שהאינטרנט יחולל מהפכה עולמית ויעורר הזדמנויות אדירות.
JDate אשר התאגדה מאוחר יותר כ-Matchnet PLC, גדלה בצורה מסחררת עד לנקודה ששלטה בשוק ההיכרויות ליהודים מחוץ לישראל.

בהובלת שפירא כיו"ר ומנכ"ל, Matchnet גייסה קרוב ל-50 מיליון דולר במספר הנפקות פרטיות וציבוריות בבורסה לני"ע בפרנקפורט, גרמניה. הכסף שגויס שימש להפיכת JDate למובילה בתחום באמצעות 12 רכישות בסך של למעלה מ-30 מיליון דולר במהלך השנים 2000–2005. בשילוב עם הרכישות, בוצעה אסטרטגיה עסקית יצירתית שלוותה בהשקעת משאבים גדולים שהופנו לשיווק ופרסום, אשר הקנו ל-Matchnet את המובילות בענף.
שפירא הוביל את החברה בכניסתה לישראל ומאוחר יותר במיזוג עם אתר Cupid.co.il ל-Matchnet לשם הבטחת ההובלה גם בשוק בישראל.

ב 2004 לחברה היה מספר חסר תקדים (באותה תקופה) של 20 מיליון משתמשים, דבר שמיקם אותה בראשות העולמית בתחום ההיכרות באינטרנט. באותה שנה Matchnet הגיעה לסך הכנסות של 70 מיליון דולר, 400 מיליון דולר בשווי שוק, כשהיא מעסיקה 400 עובדים בארצות הברית, אירופה וישראל במערך כולל של 30 אתרי אינטרנט בתחום ההכרויות.
ב-2005 Matchnet מוזגה לחברה החדשה ספארק נטוורקס ונרשמה למסחר בבורסה האמריקאית AMEX.
באותה תקופה שפירא גייס הנהלה מקצועית להחליף אותו בניהול וב-2006 התפטר מניהול החברה.

== פעילות פרו-ישראלית ==
במהלך השנים בארצות הברית, שפירא היה מעורב ופעיל נלהב בפעילות פרו-ישראלית, באמצעות איפ"ק (הוועד האמריקני-ישראלי ליחסי ציבור) ובפוליטיקה האמריקאית. הוא שירת כחבר במעגל הפנימי של הוועדה הסנאטורית הרפובליקנית וב 2008 שפירא ואשתו לשעבר ניקי, השתתפו במשלחת הנשיאותית האמריקאית לחגיגות עצמאות ה-60 של מדינת ישראל שג'ורג' ו. בוש ערך.

בשנותיו כמנכ"ל ויו"ר Matchnet, שפירא הוביל את JDate ואת בסיס הלקוחות שלהם במעורבות בפעילות פרו-ישראלית להפיכתה לגוף מוביל בקהילה היהודית העולמית עד לנקודה שב-2006 אחד העיתונים היהודיים החשובים ביותר שבניו יורק - Jewish Daily Forward תיאר את שפירא "אחד מ-50 היהודים המשפיעים ביותר באמריקה" באומרו: "הבסיס של ג'ו בבוורלי הילס עושה יותר לשמר את המשכיות היהדות מכל גורם אחר". שפירא גם זכה בפרס החבר המצטיין של השנה ב-ORT אמריקה.

שפירא מתגורר בעיקר בישראל ומעורב בליווי חבר'ה צעירים במיזמי מובייל טכנולוגים דיגיטליים.

== קישורים חיצוניים ==

* 
* 

קטגוריה:אנשי עסקים יהודים אמריקאים
נטשה בדמן

נטשה בדמן (גרמנית: Natascha Badmann; נולדה ב-6 בדצמבר 1966) היא טריאתלתית מקצוענית משווייץ והייתה האישה האירופאית הראשונה שניצחה באליפות העולם של איש הברזל. היא ניצחה באליפות העולם באיש הברזל בקאילואה-קונה, הוואי ב-1998, 2000, 2001, 2002, 2004 ו-2005.

==ביוגרפיה==
בדמן עובדת בשווייץ כעובדת סוציאלית, ודוברת גרמנית, אנגלית, צרפתית ואיטלקית. כעת היא מתגוררת בוינצנאו, שווייץ ביחד עם בעלה טוני ובתה אנסטסיה.

בתה אנסטסיה נולדה מספר ימים לפני שמלאו לה 18.

היא מכונה "הגברת השווייצרית" (Swiss Miss) בדמן זכתה באליפות איש הברזל העולמית שלה בהיותה בת 29, כשמלאו לבתה 13 שנים. בעלה הוא המאמן והתזונאי טוני הסלר. 

באיש הברזל הוואי 2007, נחבלה בדמן בחלק האופניים ופצעה את כתפה ואת עצם הבריח שלה. בעוד היא התכוונה להמשיך לרוץ, הסלר שכנע אותה לנשור על מנת למנוע מהפציעה להחמיר. באותו המרוץ ב-2006, בעיות קיבה כמעט גרמו לה לפרוש שוב. משלב מוקדם במירוץ, עצרה בדמן והקיאה. היא נאבקה כדי להמשיך והחלה ללכת. ברגע דרמטי ובסיוע תמיכה רבה ממעריציה המריעים, בדמן הבוכה החלה לרוץ. היא סיימה במקום העשירי עם הזמן הגרוע ביותר שלה במרתון 3:27:54.

למרות שהיא סיימה במקום השני באליפות העולם של איש הברזל 2004, הרי שבדמן נחשבת כמנצחת במירוץ היות שהמנצחת הראשונה, הגרמניה נינה קראפט, נפסלה, אחרי שהיא הודתה בשימוש במשפרי ביצועים האסורים מסוג אריתרופויאטין.

בדמן נודעת ביכולתה המובילה בקטע האופניים באיש הברזל, ובשל גישתה החיובית (בדמן תכופות נראית מחייכת ומגיבה באופן פעיל לצופיה במהלך חלק גדול מהמרתון).

==קישורים חיצוניים==

* 

* [https://web.archive.org/web/20090120223709/http://nataschabadmann.ch/index.php?id=2 דיוקן של נטשה בדמן]
* [http://triresults.com/ תוצאות הטריאתלון]

==הערות שוליים==

קטגוריה:טריאתלטיות שווייצריות
קטגוריה:אלופות עולם בטריאתלון
קטגוריה:שווייצריות שנולדו ב-1966
קטגוריה:שווייצרים שנולדו ב-1966
פולה ניובי-פרייזר

פולה ניובי-פרייזר (Paula Newby-Fraser; נולדה ב-2 ביוני 1962) היא אתלטית, שהתחרתה באיש הברזל ובדואתלון.

==ביוגרפיה==

פולה ניובי-פרייזר נולדה בדרום רודזיה (כיום זימבבווה) וגדלה בדרום אפריקה, שם היא הייתה שחיינית מקצועית כילדה. היא זכתה באליפות העולם באיש הברזל בהוואי במשך 8 פעמים בשנים 1986, 1989-1988, 1994-1991, ו-1996. מכונה "מלכת קונה"

ניובי-פרייזר זכתה במרוצי איש הברזל 24 פעמים בשנים 1986–2002. בשנות התשעים, היא גם התחרתה בדואתלון למרחקים ארוכים כמו PowerMan Zofingen, שווייץ ובאליפות העולם בדואתלון 1990 בפאלם ספרינגס. היא ניצחה את אלופות הדואתלון, ליז דאונינג.

אקדמיית הספורט של ארצות הברית כינתה אותה אחת מ-5 האתלטיות המקצועיות הטובות ביותר ב-25 השנים האחרונות (1997-1972). פולה ניובי-פרייזר החזיקה בשיא העולם באיש הברזל לנשים עם תוצאה של 8:55:28, עד ל-13 ביולי 2008, אז איבונה ואן פלרקן מהולנד קבעה שיא חדש של 8:45:48.

==קישורים חיצוניים==

* [https://web.archive.org/web/19970418020739/http://www.multisports.com/paula.html פאולה ניובי פרייזר], multisports.com

קטגוריה:טריאתלטיות זימבבואיות
קטגוריה:רודזיה הדרומית: אישים
קטגוריה:ילידות 1962
קטגוריה:ילידי 1962
הכוח המיוחד למלחמה בסמים (בוליביה)

ממוזער
הכוח המיוחד למלחמה בסמים של בוליביה (ספרדית: Fuerza Especial de Lucha Contra el Narcotráfico ,FECLN) הוא גוף אכיפת חוק לאומי בבוליביה שהוקם ב-1987 בסיוע ארצות הברית, על מנת להיאבק בסחר הלא חוקי בסמים, שהפך לנושא לאומי וחברתי ומכת מדינה של ממש, כבמרבית המדינות באזור הרי האנדים.

הארגון נחשב לגוף צבאי ומהווה חלק מהמשטרה הלאומית של בוליביה וכפוף אליה. בתחילת 1989 הוקם שירות הביון של הארגון והגוף מופקד גם על איסוף מודיעין בנוגע לסחר בסמים.

ב-2008 הציב נשיא בוליביה אבו מוראלס אוליטמטום של שלושה חודשים לארגון DEA האמריקאי לעזוב את המדינה. הוא האשים את הסוכנות האמריקאית ללוחמה בסמים כמי שאינה נלחמת בפועל בסחר הלא-חוקי בסמים בארצו.

ב-2010 הסכימה רוסיה להלוות לבוליביה מאה מיליון דולר לצורך רכישת מסוקי צבא רוסיים על מנת לחזק את המאבק בסחר בסמים.

כ-6,000 חיילים משרתים בכוח המיוחד למלחמה בסמים.
==ראו גם==
*פסק"ן
*DEA
*GSBNT

==קישורים חיצוניים==
* 
==הערות שוליים==

קטגוריה:ארגוני מאבק בסמים
קטגוריה:בוליביה
ג'ואל גריי

ג'ואל גריי (באנגלית: Joel Grey; נולד ב-11 באפריל 1932), הוא שחקן, זמר, רקדן, במאי וצלם ממוצא יהודי- אמריקאי. התפרסם בתפקיד ה–MC (Master of Ceremonies ) בסרט "קברט" ובמחזה הנושא את אותו השם. על הופעותיו זכה גריי בפרס האוסקר לשחקן המשנה הטוב ביותר, פרס גלובוס הזהב, פרס באפט"א ובפרס הטוני.

==ביוגרפיה==
גריי, נולד בשם ג'ואל דייוויד כץ (Joel David Katz) בקליבלנד, אוהיו, לאמו גולדי ולאביו הקומיקאי היהודי מיקי כץ. הוא החל את דרכו כשחקן תיאטרון בתיאטרון ילדים ובהצגות מקומיות באזור מגוריו שבקליבלנד.

בסוף שנות ה-50 וראשית שנות ה-60 הופיע בסדרות של מערבונים בטלוויזיה. בשנת 1966 קיבל את תפקידו הגדול הראשון בברודוויי כאדון הטקסים במחזמר, מהחשובים בכל הזמנים, "קברט". המחזמר זכה להצלחה גדולה וגריי זכה על תפקידו בפרס הטוני. גריי היה מועמד שלוש פעמים נוספות לפרס הטוני.

בשנת 1972 התפרסם כשלוהק לגרסה הקולנועית למחזמר "קברט" בו התגלה שש שנים קודם לכן. בסרט לוהק לאותו תפקיד אותו גילם במחזמר וזכה בפרס גלובוס הזהב, פרס באפט"א ובפרס אוסקר לשחקן המשנה הטוב ביותר. בכך הפך גריי לאחד משמונה שחקנים בלבד שזכו בפרס האוסקר ובפרס הטוני על אותו תפקיד.

גריי הופיע ב-1976 במותחן הפסיכולוגי "תמיסת שבעת האחוזים" ובסרט הפעולה של גאי המילטון "רמו", עליו היה מועמד פעם שנייה לפרס גלובוס הזהב. ב-1996 גילם את דמותו של פושע המלחמה הנאצי ושר התעמולה של אדולף היטלר, יוזף גבלס, בדרמה הבריטית "המראה הריקה". בשנת 2000 שיחק בדרמה המוזיקלית של לארס פון טרייר "רוקדת בחשיכה". ב-2008 הופיע במותחן הקומי "עמוק בגרון".

גריי התפרסם בסדרות טלוויזיה כגון "באפי ציידת הערפדים", שאליה הצטרף לעונה החמישית וגילם את השד דוק; בסדרת בית הסוהר "אוז", שבה גילם את האסיר היהודי למואל איציק; ו"גשר ברוקלין", שעל הופעת האורח שלו בהּ היה מועמד לפרס אמי.

בשנת 2017 החל גריי לביים את המחזה כנר על הגג ביידיש אשר הוצג תחילה במוזיאון למורשת היהודית וב-2019 עבר לאוף ברודוויי.

בטקס פרסי הטוני 2023 הוענק לו פרס מפעל חיים. הפרס הוענק לו על ידי בתו, השחקנית ג'ניפר גריי<ref></ref>.

== חיים אישיים ==
גריי הוא אביה של כוכבת סרט הקאלט "ריקוד מושחת" ג'ניפר גריי. הוא נישא ב-1958 לג'ו ויילדר והתגרש ממנה בשנת 1982; לזוג ילד נוסף בשם ג'יימס. מלבד קריירת משחק גריי הוא גם צלם חובב, שפרסם שלושה ספרי צילומים.

בשנת 2015, כשהיה בן 82, גריי יצא מהארון, וסיפר על חייו כהומוסקסואל בראיון למגזין "פיפל"<ref></ref>.

== פילמוגרפיה נבחרת ==
* בבוא ספטמבר (1961)
* קברט (1972)
* תמיסת שבעת האחוזים (1976)
* באפלו ביל (1976)
* רמו (1985)
* אדם הנרדף (1991)
* הימור על כל הקופה (1993)
* המראה הריקה (1996)
* משפחה בצל האש (1996)
* הפנטסטיים (2000)
* רוקדת בחשיכה (2000)
* עמוק בגרון (2008)
*טיק, טיק... בום! (2021)

=== טלוויזיה ===

* הזקן <small>(אנ')</small> (2022)

== קישורים חיצוניים ==

* 

* 

==הערות שוליים==

קטגוריה:שחקני קולנוע וטלוויזיה יהודים אמריקאים
קטגוריה:שחקני תיאטרון יהודים אמריקאים
קטגוריה:זוכי אוסקר: שחקן המשנה הטוב
קטגוריה:זוכי פרס טוני: שחקנים
קטגוריה:זוכי פרס באפט"א: אישים
קטגוריה:אישים שהונצחו בשדרת הכוכבים של הוליווד: תיאטרון ומופעים
קטגוריה:זוכי פרס גלובוס הזהב: קולנוע: שחקן משנה
קטגוריה:אישים זוכי פרס דרמה דסק
קטגוריה:אמריקאים שנולדו ב-1932
יואל מוקיר

יואל מוקיר (נולד ב-26 ביולי 1946 בליידן, הולנד) הוא היסטוריון כלכלי, יהודי אמריקאי-ישראלי. מלמד באוניברסיטת נורת'ווסטרן באילינוי וכן בבית הספר לכלכלה באוניברסיטת תל אביב.

== אודות ==
מוקיר נולד בהולנד בשנת 1946 ליהודים הולנדים ניצולי שואה. כשהיה בן שנה נפטר אביו מסרטן והוא עלה עם אמו לישראל וגדל בחיפה. סיים בשנת 1968 תואר בהיסטוריה וכלכלה בהצטיינות באוניברסיטה העברית בירושלים. אחר כך סיים תואר שני (1972) ודוקטורט (1974) באוניברסיטת ייל שבארצות הברית.

בשנת 1974 החל ללמד באוניברסיטת נורת'ווסטרן, בשנת 1978 מונה לפרופסור חבר ובשנת 1980 לפרופסור מן המניין.

הוא שימש כעורך אנציקלופדיית The Oxford Encyclopedia of Economic History של הוצאת אוניברסיטת אוקספורד.

ב-1996 נבחר כחבר באקדמיה האמריקאית לאמנויות ולמדעים. בנוסף שימש כנשיא של האגודה להיסטוריה כלכלית (Economic History Association).

הוא נשוי למרגלית ואב לשתי בנות.

== מספריו ==
<div style="direction: ltr;">

*The Lever of Riches (1990)
* The British Industrial Revolution (1993, second, revised edition, 1998)
* The Gifts of Athena (2002)
* The Enlightened Economy: an Economic History of Britain, 1700–1850 (2009)
* כלכלה במבחן הזמן: סוגיות בהיסטוריה כלכלית, בהוצאת האוניברסיטה הפתוחה עם אמירה עופר (2018)
</div>

== קישורים חיצוניים ==

* [http://faculty.wcas.northwestern.edu/~jmokyr דף אישי] באתר האוניברסיטה
* [https://web.archive.org/web/20041223093615/http://www.calcala.tau.ac.il/asp/rivon101/fullart/mokyrfull.pdf בחירה טכנולוגית, מידע ושינוי בהתנהגות משקי הבית, 1850 - 1914], רבעון לכלכלה, 
* דייוויד ברוקס, [http://www.nytimes.com/2010/09/10/opinion/10brooks.html?src=me&ref=general The Genteel Nation], הניו יורק טיימס, 9 בספטמבר 2010
* 
* 
* 
* 
* 

== הערות שוליים ==

קטגוריה:ישראלים ילידי הולנד
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת ייל
קטגוריה:סגל אוניברסיטת תל אביב: כלכלה
קטגוריה:היסטוריונים יהודים אמריקאים
קטגוריה:היסטוריונים ישראלים
קטגוריה:היסטוריונים כלכליים
קטגוריה:זוכי מלגת גוגנהיים
קטגוריה:ישראלים חברי האקדמיה האמריקאית לאמנויות ולמדעים
קטגוריה:מהגרים מישראל לארצות הברית
קטגוריה:אמריקאים ישראלים
קטגוריה:אמריקאים ממוצא הולנדי
קטגוריה:אמריקאים שנולדו ב-1946
קטגוריה:ישראלים שנולדו ב-1946
איזידור שפרבר

איזידור שפרבר (או ספרבר; 1903 – 1961) היה רופא יהודי יליד פולין, שכיהן במהלך מלחמת העולם השנייה כראש היודנראט בעיר ספקס שבתוניסיה, ובהמשך עבד כמנתח בבית החולים נהריה.

==קורות חיים==
ערב מלחמת העולם השנייה היגר שפרבר לעיר ספקס בתוניסיה. עם כיבוש העיר בידי גרמניה הנאצית שימש ראש הקהילה היהודית וראש היודנראט בעיר. ייתכן שהגרמנים מינו אותו לתפקיד זה בשל שליטתו בשפה הגרמנית. יהודי ספקס ראו בו בתום המלחמה גיבור ומציל הקהילה.

בשנת 1958 עלה לישראל, התגורר ככל הנראה בנהריה, וחזר לעסוק במקצועו: רופא מנתח. במהלך שנות חייו בארץ עבד בבית החולים נהריה, והתיידד ידידות עמוקה עם אנשי מוזיאון לוחמי הגטאות. נראה כי ידידות זו הביאה את המוזיאון להיות בין המוזיאונים הראשונים בארץ שנתנו מקום לאירועי השואה בצפון אפריקה.

נפטר בישראל בשנת 1961.

== לקריאה נוספת ==
*

==הערות שוליים==

קטגוריה:קצרמר תוניסיה

קטגוריה:רופאים יהודים פולנים
קטגוריה:יהודים בשואה
קטגוריה:כירורגים ישראלים
קטגוריה:רופאים יהודים תוניסאים
קטגוריה:פוליטיקאים יהודים תוניסאים
קטגוריה:יודנראט
קטגוריה:עולים בשנות ה-1950
קטגוריה:ישראלים ילידי פולין
קטגוריה:ישראלים שנולדו ב-1903
קטגוריה:ישראלים שנפטרו ב-1961
אורן (נהר)

נהר אורן זורם בתחומי נורמנדי בצפון-מערבה של צרפת ומימיו נשפכים לתעלת למאנש. הנהר נרשם בדברי ימי ההיסטוריה כשכוחות בעלות הברית נחתו בשפכו בפלישה לנורמנדי ביוני 1944 בשלהי מלחמת העולם השנייה.

הנהר זורם דרך שני מחוזות בנורמנדי תחתית:
*אורן, חוצה את הערים ארז'נטן וסה.
*קלבדוס, חוצה את הערים טורי-הרקור וקן.

==קישורים חיצוניים==

* 

קטגוריה:נורמנדי
קטגוריה:צרפת: נהרות
יעקב בורק

יעקב בּוּרַק (נולד ב-11 באוקטובר 1948) הוא איש עסקים וסופר ישראלי; מייסדהּ של קרן הון סיכון "אוורגרין" ומחבר שלושה ספרים רבי-מכר.

== ביוגרפיה ==
בורק נולד ב-1948 בקפריסין. הוריו, ניצולי השואה מהעיר קובל שבווהלין, גורשו לשם על ידי הבריטים כשהגיעו לארץ ישראל באוניית מעפילים. הוא גדל ביפו ובחולון. אביו היה מנהל חשבונות, אמו שרה בורק עסקה בחינוך. הוא סיים תואר ראשון בהנדסה בטכניון ואחר כך שירת כעתודאי בחיל הים. וכן למד קורס PMD במינהל עסקים באוניברסיטת הרווארד.

בשנת 1975 הקים את חברת הייעוץ 'יישום מערכות'. בשנת 1984 שימש יועץ ארגוני של המערך במסע הבחירות לכנסת האחת עשרה. בשנת 1985 הוא עמד בראש כוח המשימה הכלכלי שיזם ראש הממשלה דאז, שמעון פרס, כדי לקדם את מעורבות אנשי העסקים היהודים בתפוצות בפעילות עסקית. בשנת 1987 ייסד את חברת ההשקעות "אוורגרין" - קרן הון סיכון ומהחלוצות בתחום הון הסיכון בישראל. בשנת 2005 העביר עם שותפו עופר נאמן את ניהול החברה לידי שותפם.

בורק כיהן כיו"ר ארגון "מעלה" - עמותה שמעודדת עסקים לפעול מתוך אחריות סביבתית וחברתית. בורק הוא יו"ר "ארגון מידות" המנסה ליצור תו תקן לארגוני המגזר השלישי בישראל ופועל למדידה ודירוג של עמותות. וכן היה שותף בהקמת מיזם "עיגול לטובה".

היה בעל טור בירחון "דה מרקר" ובעיתון "הארץ", שבו כתב על נושאים שבין פסיכולוגיה לכלכלה. פרסום מאמריו ב"הארץ" הופסק "לאחר שהתגלו בחלקם חריגות ממה שנראה למערכת כשימוש ראוי במקורות למאמר".

בשנת 2013 יזם את הקמת כתב העת הדיגיטלי "אלכסון", המפרסם מאמרים בתחומי המדע, הפילוסופיה, התרבות והאמנות.

בורק מתגורר בתל אביב. הוא נשוי בשנית לנחמה, ואב לשני ילדים מנישואיו הראשונים. השתתף כשחקן בסדרת הטלוויזיה 30 ש"ח לשעה.

== מספריו ==
* האם שימפנזים חושבים על פרישה?, הוצאת כנרת וזמורה ביתן, 2007. הספר קיים גם בגרסה מוקלטת.
* רעש - קווים לדמותה של הפרעה תרבותית, הוצאת כנרת, זמורה-ביתן, 2009. הספר קיים גם בגרסה מוקלטת.
* מדוע טייסי קמיקזה חובשים קסדות, על הדחקה, חרטה ותקווה, הוצאת עם עובד 2011. הספר קיים גם בגרסה מוקלטת.
* איך מוצאים חתול שחור בחדר חשוך, הוצאת כנרת, זמורה-ביתן, 2013.
* פעם כשאהיה יותר צעיר, הוצאת כנרת, זמורה-ביתן, 2016.

== קישורים חיצוניים ==

* 
* 
* [http://www.news1.co.il/Archive/006-D-451-00.html יעקב בורק] באתר חדשות מחלקה ראשונה.
* .
* .
* קובי מידן, [https://www.youtube.com/watch?v=-GUBeApZbRA חוצה ישראל - שיחה עם יעקב בורק על ספרו " מדוע טייסי קמיקזה חובשים קסדות"]
* 
* [http://www.midot.org.il מידות - דירוג אפקטיביות של עמותות].
* [http://www.israeli-kovel-org.org/burack.html קורות משפחת בורק מהעיר קובל].

מכּתביו:
* .
* .
* .
* .
* .
* .
* .
* .
* .
* .
* .
* .

==הערות שוליים==

קטגוריה:ישראלים ילידי קפריסין
קטגוריה:אנשי עסקים ישראלים
קטגוריה:סופרים ישראלים
קטגוריה:משקיעי הון סיכון ישראלים
קטגוריה:יושבי ראש ונשיאי עמותות
קטגוריה:נדבנים ישראלים
קטגוריה:בוגרי הטכניון - מכון טכנולוגי לישראל
קטגוריה:ישראלים שנולדו ב-1948
ארב דה פרובאנס

אֶרְב דֶּה פּרוֹבַנְס (בצרפתית: Herbes de Provence, "עשבי פרובאנס") היא תערובת תבלינים המשמשת לתיבול במטבח הצרפתי. בבסיס התערובת פרחים ועלים של טימין, בזיליקום, אורגנו, מיורן וצתרה, זרעי שומר ועלי דפנה קצוצים, ויש המוסיפים לה לבנדר, רוזמרין, מנטה וטרגון.

מקורה של התערובת באזור פרובאנס שבדרום צרפת. השימוש בתערובת בעיקרו בבישול ולעיתים רחוקות כתיבול לאחר או בגמר הבישול. התערובת מתאימה לתיבול בשרים ודגים על הגריל או ירקות מאודים.

==קישורים חיצוניים==

* [http://www.theepicentre.com/Spices/herbesdeprovence.html ארב דה פרובאנס] ב"אנציקלופדיה של התבלינים", באתר "the epicentre" 

קטגוריה:תערובת תבלינים
קטגוריה:המטבח הצרפתי
הפירנאים האטלנטיים

הפירנאים האטלנטיים (צרפתית: Pyrénées-Atlantiques) הוא מחוז צרפתי השוכן בקצה הדרום-מערבי של צרפת המטרופוליטנית, בחבל אקיטן החדשה. המחוז גובל במחוזות לאנד, ז'ר והפירנאים העליונים, כמו גם בספרד. במערב יש לו חוף קצר במפרץ ביסקאיה של האוקיינוס האטלנטי. רכס הפירנאים חוצה את המחוז ממזרח למערב. עיר בירתו (Préfecture) היא העיר פו.

מחוז הפירנאים האטלנטיים מצטיין בהפרשי גבהים של קרוב ל-3,000 מטרים בין הנקודות הנמוכות ביותר ואלו הנישאות ביותר, והוא מתאפיין באזורים אקלימיים שונים זה מזה. הטמפרטורה צונחת בהדרגה מהמישורים ועד לפסגות, שם יכול לרדת שלג ממושך. הטמפרטורה הנורמלית, עם זאת, היא זו השוררת במישורים, והיא מתונה למדי. גשם יורד בתכיפות גבוהה.

המחוז נקרא "מחוז הפירנאים התחתיים" כאשר נוצרו מחוזות צרפת במהפכה הצרפתית במרץ 1790, כשהוא מהווה איחוד של פרובינציית ביארן ההיסטורית, שלוש פרובינציות בסקיות, האדמות הגסקוניות של באיון ובידאש ומספר אדמות-כנסייה בשוליים.

באוקטובר 1969 קיבל המחוז את שמו הנוכחי.

ב-2016, במסגרת רפורמה מנהלית של צרפת המטרופוליטנית שצמצמה את מספר חבלי המדינה, נכלל מחוז הפירנאים האטלנטיים בחבל אקיטן החדשה.

== קישורים חיצוניים ==

* 

קטגוריה:ערכים שבהם תבנית בריטניקה אינה מתאימה
קטגוריה:אקיטן החדשה: מחוזות
קטגוריה:אקיטן
אצטדיון רוסונדה

אצטדיון רוסונדה (שוודית: Råsundastadion), בשפת היומיום רוסונדה, היה אצטדיון כדורגל הממוקם בפרוור סולנה שבסטוקהולם, שוודיה, אשר מנה עם סגירתו 37,285 מקומות צפייה. האצטדיון שימש כמגרשה הביתי של נבחרת שוודיה בכדורגל לגברים, וכמגרשה הביתי של קבוצת א.י.ק סולנה עד לסגירתו בשנת 2012 עקב חנוכתו של פרנדס ארנה שהחליף את אצטדיון רוסונדה כאצטדיון הלאומי של שוודיה ומגרשה הביתי של א.י.ק סולנה.
== היסטוריה ==
במקום בו עומד האצטדיון היו בעבר אצטדיונים נוספים, הראשון שבהם נפתח ב-1910 ואירח תחרויות ירי וכדורגל במסגרת אולימפיאדת סטוקהולם (1912). האצטדיון הנוכחי נחנך כחודש לפני פתיחתו הרשמית, במשחק בין א.י.ק ומאלמה, באפריל 1937, והיה אז למתקן הספורט הגדול במדינה. המלך גוסטב החמישי חנך את המבנה באופן רשמי בעת התמודדות בין שוודיה ואנגליה, שבה ניצחו האורחים 4:0.

במונדיאל 1958, שאותו אירחה שוודיה, היה האצטדיון אחד מתריסר מגרשים שבהם שוחקו משחקי גביע העולם. האצטדיון הורחב כך שיתאים לקיבולת של 50,000 נפש. הוא אירח במסגרת זו את משחק הגמר, שבו ניצחה נבחרת ברזיל בתוצאה 5:2 את הנבחרת המארחת וזכתה לראשונה בתולדותיה בגביע. רוסונדה הוא אחד משני אצטדיונים בכל העולם שבהם שוחקו משחקי הגמר בגביעי העולם הן לגברים והן לנשים.

בספטמבר 1965 נכחו 52,943 צופים במשחק בין שוודיה וגרמניה, שהיה משחק הכנה לגביע העולם של שנה אחרי כן - שיא שלא נשבר מאז.

באמצע שנות השמונים שופץ אצטדיון רוסונדה, כשהיציע המערבי הישן נהרס ותחתיו הוקם יציע חדש עם מסעדה, משרד ונוף לעבר הדשא. מגדל משרדים בגובה 80 מטר, שמכונה "מגדל דאלאס" בשל חזותו, נבנה בין היציע המערבי לדרומי.

באפריל 2006 החליט איגוד הכדורגל השוודי להקים אצטדיון לאומי חדש לכדורגל גברים, ששמו פרנדס ארנה, גם הוא בסולנה. כחלק מהסכמי הרכישה והתוכניות, עלתה גם שאלת הריסתו של רוסונדה. בשנת 2012 נחנך האצטדיון החדש, דבר שהביא לסגירת אצטדיון רוסונדה. בשנת 2013 נהרס האצטדיון.

== קישורים חיצוניים ==

* [http://www.stadiumguide.com/rasunda.htm אצטדיון רוסונדה] באתר The Stadium Guide

קטגוריה:סטוקהולם: מבנים
רוסונדה
קטגוריה:סטוקהולם: ספורט
קטגוריה:שוודיה: אצטדיונים ומתקני ספורט לאומיים
קטגוריה:א.י.ק סולנה
קטגוריה:אצטדיוני גביע העולם בכדורגל נשים
אוש (מידי-פירנה)

אוֹש (צרפתית: Auch, גסקונית: Aush) היא עיירה בדרום-מערב צרפת, המשמשת בירת מחוז ז'ר שבחבל אוקסיטניה. תחת השלטון העתיק היא הייתה חלק מנסיכות גסקוניה, והיא נחשבת כבירתה ההיסטורית.

העיר נחצית על ידי הנהר ז'ר, שהוא יובל של הגארון. הז'ר מחלק את אוש לעיר עילית ועיר תחתית, כשהחלק העילי, שבגדה השמאלית, הוא עיר ימי ביניימית שנבנתה על גבעה ובה מצויים רוב המונומנטים העתיקים, בעוד שהחלק שמעבר לנהר בנוי על מישור. בתי העיר העילית מחוברים לגדת הנהר באמצעות סמטאות ורחובות-מדרגות צרים.

הגבעה הסלעית לגדת הז'ר יוּשבה על ידי אנשים עוד בתקופה שקדמה לכיבוש גאליה בידי הלגיונות הרומיים באמצע המאה ה-1 לפנה"ס.

==קישורים חיצוניים==

* 
* 

קטגוריה:מידי פירנה: ערים